ड्रमलिन ग्लेशियर वाला इलाका में, ग्लेशियर से होखे वाला जमाव के दौरान बने वाला एगो थलरूप हऽ। एह शब्द के उत्पत्ती आयरिश भाषा से भइल हवे आ एकर शाब्दिक अरथ होला 'एक दिसा में लमछर पहाड़ी'। ई ड्रमलिन सभ ग्लेशियर से होखे वाला जमाव (डिपोजीशन या निक्षेप) से बने लें आ इनहन के आकृती उल्टा चम्मच या फिर जमीन में दबाइल अंडा नियर होखे ला; एक ओर से ढाल तेज होला जबकि दुसरे ओर के ढाल तुलना में मंद होखे ला। ई सीधा सीधा लम्छर भी हो सके लें आ पैराबोला के आकृति में हो सके लें या फिर अउरी कौनों आकृति के भी हो सके लें अगर इनहन के लंबाई वाला लाइन के देखल जाय।